b'\n_START_ARTICLE_\nElektri\xc4\x8dna jegulja\n_START_SECTION_\nNa\xc4\x8din \xc5\xbeivljenja\n_START_PARAGRAPH_\nElektri\xc4\x8dna jegulja najve\xc4\x8d \xc4\x8dasa pre\xc5\xbeivi v skoraj popolnoma mirujo\xc4\x8dem stanju med rastlinjem na dnu rek in v globokih temnih potokih. Plava tako, da po\xc4\x8dasi premika zadnjo plavut, ki se za\xc4\x8dne takoj za prsno plavutjo in se razteza po celem telesu. Vidljivost je v motnih vodah zelo slaba, nakar se je elektri\xc4\x8dna jegulja dobro prilagodila. Namesto svojih malih o\xc4\x8di, ki jih prakti\xc4\x8dno skoraj ne uporablja, dobiva informacije o okolici preko svojih elektri\xc4\x8dnih organov.\n_START_SECTION_\nElektri\xc4\x8dni organi\n_START_PARAGRAPH_\nOrgani za proizvajanje elektrike le\xc5\xbeijo v repu elektri\xc4\x8dne jegulje. Sestavljeni so iz majhnih steberc, kot ko\xc5\xbea tankih elektri\xc4\x8dnih plo\xc5\xa1\xc4\x8dic, ki jih ima pribli\xc5\xbeno 10000 kosov in vsak izmed teh proizvaja majhno napetost. Ko se aktivirajo, ustvarijo kratke sunke ali elektri\xc4\x8dne impulze. Pri nizki napetosti imajo elektri\xc4\x8dni valovi funkcijo radarja. Pri vi\xc5\xa1jih pa vlogo ohromitve plena.\n_START_SECTION_\nNa\xc4\x8din prehranjevanja\n_START_PARAGRAPH_\nKo so jegulje mlade jejo nevreten\xc4\x8darje, ki \xc5\xbeivijo na dnu rek in potokov, ko pa jegulje zrastejo, se pa za\xc4\x8dnejo hraniti z ribami. Svoj plen zazna z elektri\xc4\x8dnimi senzorji, ki sprejemajo slabotne elektri\xc4\x8dne sunke, ki jih druge ribe oddajo s kr\xc4\x8denjem mi\xc5\xa1ic pri dihanju. Ko jegulja za\xc4\x8duti, da mimo plava riba, povi\xc5\xa1a napetost elektri\xc4\x8dnega sunka, da omrtvi\xc4\x8di svoj plen. Ker ima jegulja samo eno vrsto majhnih zob verjetno svoj plen zau\xc5\xbeije v celoti.\n_START_SECTION_\nRazmno\xc5\xbeevanje\n_START_PARAGRAPH_\nO razmno\xc5\xbeevanju jegulj je znano zelo malo. Vidnih razlik med spoloma ni mogo\xc4\x8de ugotoviti. Sklepamo lahko, da podobno kot druge elektri\xc4\x8dne ribe, uporabljajo jegulje elektri\xc4\x8dne organe, da lahko izmenjajo podatke o svojem spolu, starosti in pripravljenosti za parjenje. Vemo da elektri\xc4\x8dna jegulja naenkrat izgine iz svojega obi\xc4\x8dajnega okolja. V tem \xc4\x8dasu se drsti in se \xc4\x8dez \xc4\x8das vrne z deset centimetrov dolgimi mladi\xc4\x8di. Predvidevamo da le\xc5\xbeejo ikre, kar pa ni dokazano.\n_START_SECTION_\n\xc5\xbdivljenjski prostor\n_START_PARAGRAPH_\nElektri\xc4\x8dna jegulja \xc5\xbeivi v rekah in potokih Ju\xc5\xbene Amerike. Najdemo jo v rekah Gvajane, v re\xc4\x8dnem podro\xc4\x8dju Orinoco in v Amazonki.'